पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन को लेकर प्रशासनिक सख्ती के कायदे सोमवार को तार-तार हो गए। दो दिन तक घरों में रुके रहे लोगों की भीड़ एकाएक बेकाबू हो गई। इससे भीड़ रोकने वाली पुलिस की सारी व्यवस्थाएं चरमरा गईं। हर तरफ की नाकेबंदी को पार कर बेपरवाह लोग दुकानों के बाहर खरीदारी करते दिखे।
हरी सब्जी खरीदने वाले लोगों की कतार जरूरत से ज्यादा दिखाई दी। पुलिस लोगों को लाठियों से खदेड़ती दिखाई दी, लेकिन इसका भी बहुत ज्यादा असर नहीं हो पाया। यह देख पुलिस ने भी एकबारगी घुटने टेक दिए।
औसत के हिसाब से सोमवार को करीब 20 हजार लोगों की भीड़ सड़कों पर दिखी। इसमें ग्रामीण लोगों की अधिकता रही। पुलिस ने लोगों को खदेड़ा और पकड़े गए दुपहिया सवारों के चालान भी बनाए। अचानक से बढ़ी भीड़ ने एक बार फिर से प्रशासनिक अधिकारियों की चिंताएं बढ़ा दीं। इससे एक बार फिर हालात को लेकर समीक्षा बैठकें शुरू हुई।
अब नजर आया तो देखना : पाला क्षेत्र में भीड़ की सूचना पर स्वयं शहर कोतवाल जाप्ते के साथ पहुंचे। हवा में लट्ठ लहराते हुए पुलिस ने भीड़ को तितर-बितर करने की असफल कोशिश की। यहां बात नहीं बनी तो कोतवाल प्रदीप बिट्टू ने व्यापारियों को चेताना शुरू कर दिया। बोला कि कल से अगर, दुकान समय पर बंद नहीं की तो सावधान रहना। पुलिस के सख्त रवैये को देखते हुए कुछ दुकानदारों ने तो शटर भी नीचे गिरा दिए।
हर कहीं मनमानी
लॉकडाउन में सुबह 11 बजे तक छूट के कायदों का कहीं-कहीं दुरुपयोग भी हो रहा है। सब्जी, फल, दूध और किराना की दुकानों की छूट का फायदा अन्य सामग्री विक्रेता भी उठा रहे हैं। लोगों की जरूरताें को देख हर दुकानदार कमाने का मौका नहीं चूक रहा। गाइड लाइन सूची के बाहर की दुकानों को लेकर प्रशासनिक स्तर पर अनदेखी हुई तो कहीं पर जरूरत से ज्यादा लोगों की भीड़ देखकर सख्ती दिखाई गई। इस कड़ी में तहसीलदार स्तर पर तीन दुकानों को सीज भी किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hne_Deva hin_Deva zho_Hant eng_Latn